| **Gintaras Linas Grušas** |
| --- |
|  |
| Gintaras Linas Grušas |
|  |
|  |
| Gimė | 1961 m. rugsėjo 23 d. (61 metai)Vašingtonas, JAV |
| Tautybė | lietuvis |
| Vilniaus arkivyskupas |
|  |
| Veikla | arkivyskupas |
| Pareigos | Vilniaus arkivyskupas |
|  |
| Išsilavinimas | kanonų teisės licenciatas, kanonų teisės daktaras |
| Alma mater | Kalifornijos universitetas, Šv. Tomo Akviniečio universitetas Romoje |

**Gintaras Linas Grušas** (g. 1961 m. rugsėjo 23 d. Vašingtone, JAV) – Vilniaus arkivyskupas, teisėtyrininkas kanonistas, kanonų teisės daktaras.

Biografija
----------

1983 m. Kalifornijos universitete (Los Andželas) baigė matematiką ir informatiką. Iki 1989 m. dirbo „IBM Corporation" techniniu konsultantu. Vėliau studijavo Romoje Šv. Bedos kolegijoje ir Šv. Kazimiero lietuvių kolegijoje. 1994 m. Šv. Tomo Akviniečio universitete Romoje baigė teologiją, 2001 m. bažnytinę teisę, kanonų teisės daktaras; įšventintas kunigu.

Dalyvavo lietuvių išeivijos organizacijų veikloje. 1983–1987 m. Pasaulio lietuvių jaunimo sąjungos pirmininkas ir Pasaulio lietuvių bendruomenės valdybos narys, 1985 m. Pabaltijo taikos ir laisvės ryžto žygio organizacinio komiteto vienas pirmininkų, 1987–1988 m. Pasaulio lietuvių jaunimo kongreso Australijoje, 1991 m. – Pietų Amerikoje organizacinio komiteto narys. 1992–1993 m. Popiežiaus apsilankymo Lietuvoje komiteto generalinis sekretorius. 1994–1997 m. ir nuo 2002 m. Lietuvos vyskupų konferencijos generalinis sekretorius. 2001–2003 m. Vilniaus šv. Juozapo kunigų seminarijos rektorius, iki šiol dėsto šioje seminarijoje kanonų teisę. Vilniaus arkivyskupijos Kunigų tarybos narys ir konsultorius. Vadovauja komisijai, rengiančiai lietuvišką Kanonų teisės kodekso redakciją. Popiežiškosios Šv. Kazimiero lietuvių kolegijos tarybos narys. Leidyklos „Katalikų pasaulio leidiniai" valdybos pirmininkas. Išeivių organizacijos „Lietuvių katalikų religinė šalpa" valdybos vicepirmininkas. 2003 m. Popiežius Jonas Paulius II suteikė monsinjoro titulą. Nuo 2010 m. vyskupas, Lietuvos kariuomenės ordinaras. 2013 m. balandžio 5 d. paskirtas Vilniaus arkivyskupu, pakeisiančiu iki šiol šioje pozicijoje buvusį Audrį Juozą Bačkį. Nuo 2014 m. spalio 28 d. eina Lietuvos Vyskupų Konferencijos pirmininko pareigas. 

Ateitininkas. Buvo Jaunučių (JAS), Moksleivių (MAS) ir Studentų (SAS) ateitininkų sąjungų kuopų narys. Dalyvavo ateitininkų vasaros stovyklose (Dainavoje, Neringoje ir Kalifornijoje), taip pat Ateitininkų Padėkos dienos savaitgaliuose ir Žiemos kursuose Dainavoje. Buvo Los Andželo MAS kuopos pirmininkas, dalyvavo Ateitininkų kongresuose JAV ir Lietuvoje. Nuo 2006 m. Ateitininkų federacijos Dvasios vadas. Nuo 2015 m. Lietuvių katalikų mokslo akademijos akademikas.

Šaltiniai
---------

1. ↑  *Gintaras Linas Grušas*. Visuotinė lietuvių enciklopedija. Nuoroda tikrinta 2022-04-24.
2. ↑
3. ↑  *Gintaras Linas Grušas*. Visuotinė lietuvių enciklopedija, T. VII (Gorkai-Imermanas). – Vilnius: Mokslo ir enciklopedijų leidybos institutas, 2005. 217 psl.
4. ↑  Kariuomenės ordinaru paskirtas G. Grušas Archyvuota kopija 2010-07-05 iš Wayback Machine projekto.


|  |  |  |  |
| --- | --- | --- | --- |
| 

| Ž • A • RVilniaus vyskupai ir administratoriai |
| --- |
|  |
| 
Andrius I Vasila • Jokūbas Plichta • Mikalojus I Gožkovskis • Petras Kustyniškis • Motiejus I Trakiškis • Mikalojus II • Janas Losovičius • Andriejus II Goškovičius • Albertas I Taboras • Albertas II Radvila • Jonas II iš Lietuvos kunigaikščių • Povilas Alšėniškis • Valerijonas Protasevičius • Jurgis I Radvila • Kiprijonas Viliskis • Benediktas Vaina • Eustachijus Valavičius • Abraomas Vaina • Jurgis II Tiškevičius • Jonas III Karolis Daugėla Zaviša • Jurgis III Bialozoras • Aleksandras I Sapiega • Steponas III Mikalojus Pacas • Aleksandras II Kotovičius • Konstantinas Kazimieras Bžostovskis • Motiejus II Juozapas Ancuta • Karolis I Petras Pancežinskis • Mykolas Jonas Zenkovičius • Ignotas Masalskis • Jonas Nepomukas Kosakovskis • Jeronimas Stroinovskis • Tadeušas Kundzičius • Stanislovas Sestrencevičius • Andrius Benediktas Klongevičius • Jonas Civinskis • Vaclovas Žilinskis • Adomas Stanislovas Krasinskis • Juozas Baukys-Baukevičius • Petras Žilinskis • Karolis II Hrinevskis • Liudvikas Zdanovičius • Antanas Pranciškus Audzevičius • Steponas Aleksandras Žvėravičius • Eduardas Ropas • Kazimieras Mikalojus Michalkevičius • Jurgis Matulaitis • Jonas Ciepliakas • Romualdas Jalbžykovskis • Julijonas Steponavičius • Audrys Juozas Bačkis • Gintaras Linas Grušas |

 |